Bilall Osmani

Bilall Osmani lindi në Shipkovicë, më 25 mars, të vitit 1925, që nga viti 1944, merr pjesë në luftën e dytë botërore. Nuk kishte veçse njëzet vjet kur kuptoi djallëzinë e komunizmit pansllavist. Në këtë moshë të njomë, ai i bashkangjitet Brigadës së Shtatë, në krye me Qazim Lushin.

Në oborrin e Qendrës së Mesmë të sotme Shkollore "Mosha Pijade", në Tetovë, ata presin në atë kohë: Qazim Lushin, Nafi Sulejmanin dhe Memet Bushin, për t'iu bashkangjitur Brigadës së lartëpërmendur, për në drejtim të Preshevës.

Pas peripetive të luftës hyjnë komunistët në Shipkovicë dhe e arrestojnë Bilall Osmanin. E maltretojnë deri në alivanmosje, pastaj e marrin në burg ku e mbajnë 15 ditë, pa ngrënë e pa pirë. Pas dy javësh, e marrin dhe e fusin në Brigadën e Tretë të komunistëve maqedonë, ku detyrohet ta kryejë ushtrinë dy vjet, pastaj e lëshojnë në liri.